Hydnellum concrescens

Hydnellum concrescens Bankeraceae familiako onddo espezie bat da.

Sinonimoa: Hydnellum zonatum

Ez du sukalderako balio.

Deskribapena 
Kapela: 2 eta 5 cm bitarteko diametrokoa. Ertz izurtuarekin, erdigunea hondoratua eta irregularra, eta ezkata latzekin. Arre-herdoil kolorea du, eremu zirkular garbiekin, eta bere hazkunde-peridioa zurixka da, gero arre kolorekoa da ertz zurixkarekin.

Himenioa: Ezten mehez osatua, lehenik argia eta gero gorri-herdoil kolorekoa, punta grisaxkekin.

Hanka: 2 eta 3 cm bitartekoa, laburra, mehe samarra, iletsua,arre-herdoil kolorekoa.

Haragia: Kapelaren kolore berekoa; haritsua.

Etimologia: Zonatum epitetoa latinetik dator, zerrenda, gerria, tira esan nahi duen "zona" hitzetik. Kapelaren gainean eremu zirkularrak dituelako.

Jangarritasuna 
Ez da jangarria.

Nahasketa arriskua 
Hydnellum generoan, identifikatzea erraza den espeziea da. Baliteke Hydnellum scrobiculatum delakoarekin nahastea, honek eremu zirkular gutxiago ditu.

Sasoia eta lekua 
Irailean eta azaroan. Basoetan. Urria, baina ateratzen den lekuetan ugaria.

Banaketa eremua 
Europa, Ipar Amerika, Errusia, Himalaiako eremua, Japonia, Australia.

Erreferentziak

Kanpo estekak 

Hydnellum
Onddo ez jangarriak